作者：吴文英
词牌/韵律：花心动

paragraphs: 十里东风，袅垂杨、长似舞时腰瘦。
翠馆朱楼，紫陌青门，处处燕莺晴昼。
乍看摇曳金丝细，春浅映、鹅黄如酒。
嫩阴裹，烟滋露染，翠娇红溜。
此际雕鞍去久。
空追念邮亭，短枝盈首。
海角天涯，寒食清明，泪点絮花沾袖。
去年折赠行人远，今年恨、依然纤手。
断肠也，羞眉画应未就。